Source: http://www.jamijarvi.fi/kunta/paatoksenteko/poytakirjat/maaseutulautakunta/getfile.php?file=565
Timestamp: 2017-11-19 14:04:11+00:00
Document Index: 6944714

Matched Legal Cases: ['§ 6', '§ 7', '§ 9', '§ 6', '§ 7', '§ 9']

Maaseutulautakunta 1/2009 Laatimispäivämäärä: 20.03.2009
Perjantai 27.3. klo 14:00
§ 6 MAASEUTULAUTAKUNNAN KOKOUKSET V. 2009. 7
§ 7 V. 2009 MAATILATALOUDEN KEHITTÄMISMÄÄRÄRAHA.. 8
§ 9 V. 2008 TOIMINTAKERTOMUS. 10
Heikki Mäkelä Tuomo Leikkola
Maaseutulautakunta 1/2009
Perjantai 27.03.2009 klo 14:00 –
Ehdotus: Lautakunta päättää, että kokousten pöytäkirjat vuonna 2009 tarkastaa kullakin kerral­la 2 sitä varten valittua jäsentä.
Ehdotus: Lautakunta päättää määrätä laskujensa hyväksyjiksi v. 2009 maaseutusihteeri Tuomo Leikkolan ja kunnanjohtaja Esa Ala-Karvian.
§ 6 MAASEUTULAUTAKUNNAN KOKOUKSET V. 2009
§ 7 V. 2009 MAATILATALOUDEN KEHITTÄMISMÄÄRÄRAHA
Vuodelle 2009 on maatilatalouden kehittämismäärä­rahaa varattu 2.000 euroa. Maaseutulautakunnan asiana on nyt päättää sen käyttökohteista.
Vuoden 2008 kehittämismäärärahaa käytettiin yhteensä 1932,85 euroa, josta salaojitussuunnitelmien tukemiseen 1033,60 euroa ja viljelijäkoulutuksien järjestämiseen 899,29 euroa.
Ehdotus: Lautakunta päättää käyttää v. 2009 maatilatalouden kehittämismäärärahan koulutustilaisuuksien järjestämiseen ja salaojitussuunnitelmien tukeen 85 €/ha. Kehittämismäärärahaa salaojitussuunnitelmiin maksetaan vasta vuoden lopussa, mikäli rahaa on silloin jäljellä. Jos rahaa jää vähemmän kuin 85 euroa/ha, jaetaan summa salaojitetuille hehtaareille tasan. Edellytyksenä tukien saamiselle on aina Jämijärvellä henkikirjoitettuna asuminen. Kehittämis­määrärahan käytöstä tiedotetaan kuntatiedotteessa ja kunnan www-sivuilla.
Vuodelle 2009 on varattu kylärahaa 6000 euroa. Raha on tarkoitettu kylien toiminnasta vastaaville tahoille keskustaajaman ulkopuolella. Ilmoitus kylärahan hakemisesta on julkaistu paikallislehdissä, kuntatiedotteessa ja kunnan www-sivuilla. Hakuaika päättyi 20.3.2009. Määräaikaan mennessä hakemuksensa jättivät Kontin-Pitkäniemen kyläyhdistys ry, Palokosken Koti-koulu-yhdistys ry, Palokosken kyläyhdistys ry, Peijarinkylän pienviljelijäyhdistys ry, Tykköön koulupiirin kyläyhdistys ry, Suurimaan maa- ja kotitalousseura ja Vihun kyläyhdistys ry. Hakemukset ovat liitteinä.
Ehdotus: Lautakunta päättää, että rahaa voi saada sekä toimintaan että investointeihin. Kylärahaan oikeutettuja voivat olla kylätoimikunnat, maamiesseurat, pienviljeli­jäyhdistykset yms. kylän yhteisestä toiminnasta vastaavat järjestöt, eivät kuiten­kaan esim. urheiluseurat. Tukikelpoisen kyläyhdistystoiminnan on oltava kaikille avointa. Jotta kylärahaa voi saada, on järjestön osoitettava kohteeseen myös omaa rahaa ja/tai työtä. Viimevuotisesta rahan käytöstä sekä toiminnasta tulee antaa selvitys, ennen kuin uutta kylärahaa maksetaan. Lautakunta päättää hakemusten, toimintakertomusten ja toimintasuunnitelmien sekä paikallistuntemuksensa perusteella v. 2009 kylärahan jaosta.
§ 9 V. 2008 TOIMINTAKERTOMUS
MAASEUTUELINKEINOPALVELUIDEN TOIMINTAKERTOMUS V. 2008
Maaseutulautakunta kokoontui vuoden aikana 2 kertaa. Kokouspykäliä oli 14. Tärkeimpiä päätöksiä olivat kylärahasta ja maatilatalouden kehittämismäärärahasta päättäminen, sekä yhteistyösopimuksen sopiminen Kankaanpään kaupungin kanssa.
Luopumistukihakemuksia oli 4. Tilaluku väheni yhdellä.
Maaseutusihteerille jätettiin 1036 tukihakemuslomaketta (v. 2007 1.701). Tukihakemusten vastaanotossa ja tallennuksessa oli apulaisena 6 kk:n ajan Maija Salo. Tuenhakijoita oli 174 (v. 2007 175). Peltoa oli viljelyksessä 5.858,08 ha (v. 2007 5.843,35 ha) eli keskimäärin 33,67 ha/viljelijä (v. 2007 33,39 ha/viljelijä). Suojavyöhykesopimuksia oli voimassa 29 tilalla, yhteensä 109,72 ha. Luonnonmukaisen tuotannon sopimuksia oli vuoden lopussa voimassa 4 viljelijällä, yhteensä 166,05 ha.
Vuoden 2008 kaikki maatalouden tuet, jotka kulkivat maaseutusihteerin kautta, olivat 4.223.160,37 € eli keskimäärin 24.271 euroa/viljelijä.
Kunnan omaa maatilatalouden kehittämismäärärahaa käytettiin viljelijöiden koulu­tustilaisuuksien järjestämiseen ja salaojitussuunnitelmien tukemiseen yhteensä 1932,85 euroa. Kylärahaa maksettiin 5.600 euroa.
Hukkakauran torjunta oli yksi vuoden painopistealueista. Maaseutusihteeri teki 20 hukkakauratar­kastusta ja 4 torjuntaohjetta.
Satovahinkoilmoituksia jätettiin 7, satovahinkokorvaushakemuksia ei yhtään.
TAVOITTEIDEN TOTEUTUMINEN 31.12.2008:
-20 hukkakauratarkastusta tehty; yksi puhtaaksitarkastus ja 2 uutta esiintymää. Torjuntaohjeita tehty 4 tilalle.